an seasamh a ghlac an Chomhairle ar an gcéad léamh maidir le glacadh Rialacháin ó Pharlaimint na hEorpa agus ón gComhairle lena leasaítear Rialachán (CE) Uimh. 1393/2007 ó Pharlaimint na hEorpa agus ón gComhairle maidir le doiciméid bhreithiúnacha agus doiciméid sheachbhreithiúnacha in ábhair shibhialta nó in ábhair thráchtála a sheirbheáil sna Ballstáit ('doiciméid a sheirbheáil') agus maidir le glacadh Rialacháin ó Pharlaimint na hEorpa agus ón gComhairle lena leasaítear Rialachán (CE) Uimh. 1206/2001 ón gComhairle maidir le comhar idir cúirteanna na mBallstát i dtaca le fianaise a ghlacadh in ábhair shibhialta nó in ábhair thráchtála Tagraíonn an Teactaireacht seo do COM(2018) 378 final – 2018/0203(COD) agus and COM(2018) 379 final – 2018/0204(COD) araon

2018/0203 (COD)

TEACHTAIREACHT ÓN gCOIMISIÚN

CHUIG PARLAIMINT NA hEORPA



de bhun Airteagal 294(6) den Chonradh ar Fheidhmiú an Aontais Eorpaigh



maidir leis

an seasamh a ghlac an Chomhairle ar an gcéad léamh maidir le glacadh Rialacháin ó Pharlaimint na hEorpa agus ón gComhairle lena leasaítear Rialachán (CE) Uimh. 1393/2007 ó Pharlaimint na hEorpa agus ón gComhairle maidir le doiciméid bhreithiúnacha agus doiciméid sheachbhreithiúnacha in ábhair shibhialta nó in ábhair thráchtála a sheirbheáil sna Ballstáit ('doiciméid a sheirbheáil') agus maidir le glacadh Rialacháin ó Pharlaimint na hEorpa agus ón gComhairle lena leasaítear Rialachán (CE) Uimh. 1206/2001 ón gComhairle maidir le comhar idir cúirteanna na mBallstát i dtaca le fianaise a ghlacadh in ábhair shibhialta nó in ábhair thráchtála



Tagraíonn an Teactaireacht seo do COM(2018) 378 final – 2018/0203(COD) agus and COM(2018) 379 final – 2018/0204(COD) araon



1. Cúlra

Le Rialachán (CE) Uimh. 1393/2007 ón gComhairle, foráiltear maidir le cainéil mheara agus nósanna imeachta aonfhoirmeacha chun doiciméid a tharchur go díreach idir na gníomhaireachtaí inniúla ainmnithe ó Bhallstát amháin chuig Ballstát eile, chun críoch seirbheála sa Bhallstát sin. Áirítear sa Rialachán íoscheanglais áirithe maidir le cearta cosanta a chosaint (e.g. Airteagail 8 agus 19), agus leagtar síos leis coinníollacha dlíthiúla aonfhoirmeacha chun doiciméad a sheirbheáil tríd an bpost go díreach thar theorainneacha.

Is ionstraim thábhachtach don chomhar breithiúnach Eorpach i nglacadh fianaise in ábhair shibhialta nó thráchtála atá i Rialachán (CE) Uimh. 1206/2001 ón gComhairle maidir le comhar idir cúirteanna na mBallstát ó tharla gur minic is ríthábhachtach fianaise leordhóthanach a chur faoi bhráid na cúirte chun an t-éileamh a chruthú. Bunaítear córas ar fud an Aontais Eorpaigh leis an Rialachán chun iarrataí i leith glacadh agus forghníomhú fianaise idir cúirteanna a tharchur go díreach agus go tapa, agus leagtar síos ann rialacha beachta maidir le foirm agus le hinneachar na n-iarrataí sin.

Tá béim i gclár oibre an Aontais don cheartas do 2020 ar an scrúdú is gá a dhéanamh ar athneartú na gceart nós imeachta sibhialta, maidir le doiciméid a sheirbheáil, cuir i gcás, ionas gur féidir cur leis an iontaoibh fhrithpháirteach idir córais cheartais na mBallstát. Aidhm sin fheabhsú chreat an chomhair bhreithiúnaigh laistigh den Aontas Eorpach, is rud é atá i gcomhréir leis na cuspóirí atá leagtha amach ag an gCoimisiún sa straitéis don mhargadh aonair digiteach chomh maith. I gcomhthéacs an r-rialtais, léirítear sa straitéis an gá le breis gníomhaíochta leis an riarachán poiblí a nuachóiriú (an riarachán breithiúnach san áireamh), le hidir-inoibritheacht trasteorann a chur i réim, agus leis an idirghníomhaíocht le saoránaigh a éascú.

In 2017 chuir an Coimisiún roimhe meastóireacht oiriúnachta rialála (REFIT) a dhéanamh, i gcomhréir leis na treoirlínte rialála níos fearr, chun oibriú na n-ionstraimí a mheas. Léirigh torthaí na meastóireachta REFIT sin nach bhfuil lántairbhe á baint as acmhainneacht na bhforbairtí teicneolaíochta a rinneadh le déanaí. Maidir le hidir-inoibritheacht na gcóras náisiúnta TF, sa mheasúnú tionchair, thángthas ar an gconclúid go bhféadfaí dul chun cinn suntasach a dhéanamh sa chomhthéacs sin gan mórán infheistíochta a dhéanamh, trí mhuinín a chur in aschuir agus i gcaighdeáin dhlíthiúla an Aontais atá ann cheana.

Dá réir sin, chuir an Coimisiún roimhe ina chlár oibre le haghaidh 2018 tograí a réiteach lena n-athbhreithneofaí na Rialacháin.

An dáta a tíolacadh an togra chuig Parlaimint na hEorpa agus chuig an gComhairle: 31 Bealtaine 2018. Dáta na tuairime ó Choiste Eacnamaíoch agus Sóisialta na hEorpa: Dáta na seasamh ó Pharlaimint na hEorpa, an chéad léamh: An dáta a glacadh an seasamh ón gComhairle: 17 Deireadh Fómhair 2018. 13 Feabhra 2019. 4 Samhain 2020.

2.Cuspóir na dtograí ón gCoimisiún

Is éard is aidhm do na tograí feabhas a chur ar an bhfeidhmiú líofa i réimse na saoirse, na slándála agus an cheartais, agus i réimse an mhargaidh inmheánaigh, rud a dhéanfar ach éifeacht agus luas a chur i ndoiciméid a sheirbheáil agus i nglacadh fianaise trasteorann. Ba cheart dóibh é sin a bhaint amach trí Rialacháin (CE) Uimh. 1393/2007 agus (CE) Uimh. 1206/2001 a chur in oiriúint d'fhorbairtí teicniúla agus trí leas a bhaint as buntáistí an digitithe. Is méadú ar an gcinnteacht dhlíthiúil atá sna tionscnaimh, agus dá bhrí sin is lúide moill agus costas míchuí don saoránach é, do ghnólachtaí agus don riarachán poiblí, agus tugann sé aghaidh ar na heasnaimh atá ann i gcosaint chearta na bpáirtithe sna nósanna imeachta.

3.Tráchtanna maidir leis an seasamh ón gComhairle

Le linn na caibidlíochta idirinstitiúidí d’éirigh leis an gCoimisiún na príomhphrionsabail uile a bhí ina thograí a choimirciú, go háirithe na prionsabail seo a leanas: cineál sainordaitheach tharchur leictreonach na n-iarrataí a bheith ina phríomhghné choiteann sa dá ionstraim araon, lena gcuirtear i gcrích digitiú na cumarsáide; an fhéidearthacht doiciméid a sheirbheáil go díreach ar an seolaí go leictreonach; agus rialacha breise chun a áirithiú go mbainfear níos mó úsáide as físchomhdhálacha i gcomhthéacs glacadh fianaise trasteorann. I gcruinnithe tríthaobhacha thángthas ar réitigh iomchuí le haghaidh na saincheisteanna teicneolaíocha uile lena n-áirítear an chaoi a ndéantar tagairt do e-CODEX (Cumarsáid Ríomhcheartais trí Mhalartú Sonraí ar Líne), agus maidir le dhá shaincheist pholaitiúla i ndáil leis na sprioc-amanna le haghaidh gníomhartha cur chun feidhme. Réitíodh na saincheisteanna sin i gcomhréir le cuspóirí agus sainordú an Choimisiúin. Go sonrach, is iad seo a leanas príomhghnéithe an tseasaimh ón gComhairle: